62021CO0133_INF
A Bíróság (hetedik tanács) 2022. április 7‑i végzése –Elliniko Dimosio (Iskolai épületek takarítószemélyzete)
(C‑133/21. sz. ügy) (
1
)
„Előzetes döntéshozatal – Szociálpolitika – 1999/70/EK irányelv – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 4. szakasz – A hátrányos megkülönböztetés tilalma – Egymást követő, határozott időre szóló szerződések a közszférában – Nemzeti szabályozás, amely illetmény tekintetében eltérő bánásmódot vezet be a határozott idejű vállalkozási szerződéssel és a határozatlan idejű munkaszerződéssel alkalmazott munkavállalók között – Az igazolás hiánya – Az »objektív okok« fogalma”
1.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – A „határozott időre alkalmazott munkavállaló” fogalma – Határozott idejű vállalkozási szerződés keretében iskolai épületek takarítására alkalmazott munkavállalók – Bennfoglaltság
(1999/70 tanácsi irányelv, melléklet, 2. szakasz, 1. és 2. pont, 3. szakasz, 1. pont és 4. szakasz, 1. pont)
(lásd: 39–44. pont)
2.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Alkalmazási feltételek – Fogalom – Az illetményre vonatkozó feltételek – Bennfoglaltság
(1999/70 tanácsi irányelv, melléklet, 4. szakasz, 1. pont)
(lásd: 45. pont)
3.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – A határozott időre alkalmazott munkavállalók hátrányos megkülönböztetésének tilalma – Nemzeti szabályozás, amely illetmény tekintetében eltérő bánásmódot vezet be a határozott idejű vállalkozási szerződéssel és a határozatlan idejű munkaszerződéssel alkalmazott munkavállalók között – Az objektív okok hiánya – Megengedhetetlenség
(1999/70 tanácsi irányelv, melléklet, 4. szakasz, 1. pont)
(lásd: 60–63. pont és a rendelkező rész)
Rendelkező rész
Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló 1999. június 28‑i 1999/70/EK tanácsi irányelv mellékletét képező, a határozott ideig tartó munkaviszonyról 1999. március 18‑án kötött keretmegállapodás 4. szakaszának 1. pontját úgy kell értelmezni, hogy azzal ellentétes az olyan nemzeti szabályozás, amelynek értelmében egy olyan, határozott időre alkalmazott munkavállaló, akiknek szerződése határozott idejű vállalkozási szerződésnek minősül, nem jogosult ugyanolyan illetményre, mint a határozatlan időre alkalmazott munkavállalók, azzal az indokkal, hogy ő határozott idejű munkaszerződés alapján végezte tevékenységét, annak ismeretében, hogy e szerződés munkáltatója állandó és tartós igényeinek kielégítésére irányul.
(
1
)	HL C 206., 2021.5.31.